אילדיקו רייטה

אילדיקו רייטה (בהונגרית: Rejtő Ildikó; נולדה ב-11 במאי 1937) היא סייפת יהודייה-הונגרייה חירשת מלידה, שהתמחתה ברומח. אלופה אולימפית ביחידות (טוקיו 1964) בעלת 7 מדליות אולימפיות, מהן 2 זהב מ-5 אולימפיאדות ואלופת עולם ביחידות (גדנסק 1963) בעלת 15 מדליות עולמיות מהן 5 זהב, מ-10 אליפויות עולם.

בעקבות נישואיה, היא אחת משתי ספורטאיות שזכו במדליות אולימפיות תחת שלושה שמות שונים – אילדיקו רייטה בשנת 1960, אילדיקו אוילקי-רייטה בשנים 1964 ו-1968, ואילדיקו שאגי-אוילקי-רייטה בשנים 1972 ו-1976.

 ביוגרפיה 
אילדיקו רייטה נולדה וגדלה בבודפשט, והיא חירשת מלידה. בגיל 15 החלה להתאמן בסייף. בשנים 1956 ו-1957 היא זכתה בתואר אלופת העולם לנערות ברומח.

באליפות העולם שנערכה בפילדלפיה בשנת 1958 היא זכתה במדליית ארד בתחרות רומח אישי, המדליה העולמית הראשונה בקריירה הארוכה שלה.

אלופת עולם קבוצתית
באליפות העולם שנערכה בבודפשט בשנת 1959 היא זכתה במדליית זהב בתחרות רומח קבוצתית.

באולימפיאדת רומא (1960) היא זכתה במדליית כסף בתחרות הרומח הקבוצתית וסיימה במקום 11 בתחרות האישית.

באליפות העולם שנערכה בבואנוס איירס בשנת 1962 היא זכתה במדליית זהב בתחרות רומח קבוצתי בפעם השנייה.

אלופת עולם אישי
באליפות העולם שנערכה בגדנסק בשנת 1963 היא זכתה בשתי מדליות זהב וכסף. מדליית זהב בתחרות רומח אישי ומדליית כסף בתחרות הרומח הקבוצתית.

אלופה אולימפית
באולימפיאדת טוקיו (1964) זכתה רייטה בשתי מדליות זהב, בתחרות הרומח האישית לפני הלגה מיס מגרמניה ואנטונלה ראניו מאיטליה, בקרב ההכרעה על המדליות היא ניצחה 4–0 את הלגה מיס ו-4–1 את אנטונלה ראניו ובתחרות הקבוצתית, הישג השיא בקריירה שלה.

באליפות העולם שנערכה במונטריאול בשנת 1967 היא זכתה בפעם שלישית במדליית זהב בתחרות רומח קבוצתי

באולימפיאדת מקסיקו סיטי (1968) היא זכתה בשתי מדליות כסף וארד. מדליית כסף בתחרות רומח קבוצתי ומדליית ארד בתחרות רומח אישי ואל הצליחה להגן על תואריה.

באליפות העולם שנערכה בווינה בשנת 1971 היא זכתה במדליית כסף בתחרות רומח אישי.

באולימפיאדת מינכן (1972) היא זכתה במדליית כסף בתחרות רומח קבוצתי וסיימה במקום 21 בתחרות האישית

באליפות העולם שנערכה בגטבורג בשנת 1973 היא זכתה בשתי מדליות, זהב וארד. מדליית זהב בתחרות רומח קבוצתי בפעם רביעית ומדליית ארד בתחרות רומח אישי

באולימפיאדת מונטריאול (1976) היא זכתה במדליית ארד בתחרות רומח קבוצתי וסיימה במקום 31 בתחרות האישית.

כגמלאית, זכתה בתחרות הסיוף בתחרות הסיוף העולמית לוותיקים בשנת 1999.

רייטה צורפה כחברה ביד לאיש הספורט היהודי.

 תארים והישגים 
 בשנים 1963 ו-1964 זכתה בתואר ספורטאית השנה בהונגריה.
 בטקס שנערך ברומא בשנת 2001 נבחרה אוילקי רייטה לספורטאית החירשת הטובה ביותר במאה ה-20.

 ראו גם
 יהודים וספורט

 לקריאה נוספת 
 פאול טיילור, יהודים באולימפיאדות, 2004 .
 ביוגרפיות של יהודים בספורט 

קישורים חיצוניים

 הערות שוליים 

קטגוריה:סייפות הונגריות
קטגוריה:סייפות יהודיות
קטגוריה:ספורטאיות יהודיות הונגריות
קטגוריה:אלופים אולימפיים יהודים
קטגוריה:אלופות עולם יהודיות
קטגוריה:אלופות אולימפיות הונגריות: סיף
קטגוריה:משתתפים יהודים באולימפיאדת רומא (1960)
קטגוריה:משתתפים יהודים באולימפיאדת טוקיו (1964)
קטגוריה:משתתפים יהודים באולימפיאדת מקסיקו סיטי (1968)
קטגוריה:משתתפים יהודים באולימפיאדת מינכן (1972)
קטגוריה:משתתפים יהודים באולימפיאדת מונטריאול (1976)
קטגוריה:ניצולות השואה: הונגריה
קטגוריה:ילדים בשואה: הונגריה
קטגוריה:ספורטאיות לקויות שמיעה
קטגוריה:סייפות באולימפיאדת מונטריאול (1976)
קטגוריה:סייפות באולימפיאדת רומא (1960)
קטגוריה:סייפות באולימפיאדת טוקיו (1964)
קטגוריה:סייפות באולימפיאדת מקסיקו סיטי (1968)
קטגוריה:סייפות באולימפיאדת מינכן (1972)
קטגוריה:זוכות מדליית כסף אולימפית מהונגריה
קטגוריה:זוכות מדליית ארד אולימפית מהונגריה
קטגוריה:זוכות מדליית כסף אולימפית: סיף
קטגוריה:זוכות מדליית ארד אולימפית: סיף
קטגוריה:בודפשט: אישים
קטגוריה:יהדות בודפשט
קטגוריה:ילידות 1937
קטגוריה:הונגרים שנולדו ב-1937